  Майя Бывальцева 27-тӥ тулыспалэ Ижкарысь Кузебай Герд нимо йӧскалык гимназиын 9-11 классъёсын дышетскисьёслэн удмурт кылъя но литературая улосвылкуспо олимпиадазы ортче. Со сярысь Удмуртиысь дышетонъя но тодосъя министерстволэн пресс-службаез ивортэ. Олимпиадае Удмуртиысь 23 муниципал кылдытэтъёсысь, озьы ик Татарстанысь но Башкортостанысь 163 дышетскисьёсты ӧтизы Вань пыриськисьёс таяз дышетскон арын олимпиадалэн муниципал люкетаз вормисьёс луо. Тодон-валанъёсты эскерон удмурт кылэз тодӥсьтэм но тодӥсь пиналъёс пӧлын нимаз мынэ. Дунъет озьы ик нимаз котькуд тодметъя сётозы - «Удмурт кыл» но «Удмурт литература». Вормисьёслэн но призёръёслэн нимъёссы 28-тӥ тулыспалэ тодмо луозы.  Тодэ вайытом, та нуналъёсы Удмуртиын 10-11 классъёсын дышетскисьёслы удмурт кылъя учебник потӥз, сое вуоно дышетскон арысен уже кутозы. Тегъёс: Дышетон Ижкар Олимпиада Удмуртия пиналъёс удмуртъёс удмурткыл  